S-a născut în târgul Otaci (acum oraș din raionul Ocnița, Republica Moldova) din ținutul Soroca, gubernia Basarabia, Imperiul Rus, în familia lui Mordho și Mariem Golger; mai avea doi frați și două surori.. A rămas devreme fără tată. A studiat inițial la heder în idiș, apoi a fost admis într-un gimnaziu rus din Moghilău. De la vârsta de 12 ani a luat parte la mișcarea revoluționară din Basarabia.